Valdís Þóra Jónsdóttir , kylfingur úr Golfklúbbnum Leyni og íþróttamaður Akraness , sigraði rétt í þessu á Amateur Ladies Open golfmótinu sem fram fór á Secret Valley vellinum á Kýpur . Mótið hefur staðið yfir í tvo daga og leiknar voru 18 holur hvorn daginn . Valdís Þóra lék frábærlega í gær og var komin sex högg undir eftir 10 holur . Þegar yfir lauk var hún tveimur höggum undir pari með 70 högg , sex höggum á undan næsta keppanda . Því var ljóst að Valdís ætti góða möguleika á að sigra . Seinni daginn lék hún hringinn á 76 höggum , fjórum yfir pari . Það dugði henni þó til sigurs og vel það , samanlagt var hún með 146 högg , sjö höggum minna en Veronika Holisova sem hafnaði í öðru sæti og lék samanlagt á 153 höggum . Önnur íslensk stúlka , Heiða Guðnadóttir , hafnaði í þriðja sæti með 152 högg .